Usop Sontorian

Usop Sontorian ialah siri animasi Malaysia yang disiarkan di RTM dari 1996 hingga 1997. Ia direka oleh Ujang bersama Kamn Ismail dan diterbitkan oleh Kharisma Pictures. 

Siri animasi ini diadaptasi daripada watak kartun yang dicipta oleh kartunis Ujang yang dimuatkan dalam majalah Ujang dan mendapat pengiktirafan daripada Malaysian Book of Records sebagai “Siri Animasi Pertama di Malaysia”. Ia juga telah disiarkan di beberapa negara di seluruh dunia. Pada tahun 2009, siri ini disiarkan semula di TV9.

Pengarah siri animasi ini, Kamn Ismail yang kini memegang jawatan sebagai Pengarah Urusan Quest Animation Sdn. Bhd. Pencipta watak-watak Usop Sontorian, Ujang tidak dibenarkan melukis atau mencipta watak kartun yang mempunyai persamaan dengan Usop Sontorian, ekoran isu perebutan hakcipta.

Latar belakang
Idea untuk menerbitkan siri animasi Usop Sontorian ini datang daripada Ibrahim Anon (Ujang) dan Othman Yusof setelah menubuhkan Kharisma Pictures pada Oktober 1993. Usop Sontorian kemudiannya dijadikan sisipan dalam majalah Ujang sebelum dijadikan sebagai sebuah siri animasi televisyen. 

Kerjasama mantap antara pengarah dan pencipta watak Usop Sontorian pada awal 1994, membuahkan hasil yang sangat membanggakan. Kamn Ismail dan Ujang berbincang dan bertukar-tukar fikiran bagi memantapkan lagi jalan cerita animasi Usop Sontorian. Dua teraju utama ini berjaya membentuk para karyawan yang rata-ratanya datang dari pelosok kampung, dengan semangat juang yang tinggi bagi meneruskan cita-cita memperkemas dan membangun industri animasi tanahair.

Sinopsis
Usop Sontorian mengisahkan tentang seorang kanak-kanak yang bernama Usop yang tinggal di Kampung Parit Sonto yang terletak tidak jauh dari pekan Ayer Hitam, Johor. Dia tinggal bersama ibu bapanya dan merupakan anak yang bongsu dalam keluarga. Kakaknya gemar menyuruhnya ke kedai runcit membeli asam boi manakala abangnya pula gemar berbasikal keliling kampung untuk mencari Usop. Usop mempunyai beberapa orang kawan sekampung sepeti Abu, Dol, Ah Kim, Vellu dan Singh. Dia juga memiliki seekor ayam yang selebet bernama Selebet.

Pelakon suara

Watak utama
 Farriz Izwan Khairulanuar sebagai Usop
 Faizal Hairie Khairulanuar sebagai Abu
 Faizal Haredz Mohd Johari sebagai Dol

Watak pembantu
 Ruslan Ayob sebagai Singh
 Ameirkhannaz Mohammed sebagai Veloo
 Ahmad Nazri Mahmood sebagai Ah Kim
 Kamn Ismail sebagai Pak Mat 
 Zaharah Jidin sebagai Mak Som
 Norwati Ismail sebagai Kak Kiah 
 Husaini Jusoh / Dielfitri Tajudin sebagai Abang Budin
 Azhar Saad sebagai Selebet

Episod
Usop Sontorian telah dihasilkan sebanyak tiga musim dan 49 episod, berikut ialah senarai episod Usop Sontorian:

Musim pertama (1996)

Musim kedua (1997)

Musim ketiga (1998)

Sambutan
Siri ini telah mencipta sejarahnya yang tersendiri dengan menjadi siri animasi pertama di tv Malaysia, melatih dan mengembangkan bakat-bakat pelukis yang dicungkil dari seluruh negara dalam beberapa siri jelajah temuduga. Karyawan animasi Usop Sontorian adalah seramai 94 orang pada penghujung 1996. Siri ini telah dirasmikan pelancarannya oleh Menteri Penerangan, Datuk Seri Mohamed Rahmat pada 20 Januari 1996 di PWTC.

Usop Sontorian juga turut mencipta sejarah apabila mendapat sambutan hangat daripada masyarakat Jepun ketika ditayangkan di Festival Animasi Asia (Hiroshima) pada Jun 1996. Kini, Usop Sontorian berlegar di seluruh dunia dengan pelbagai tajuk antaranya, Usop Dan Kawan-Kawan, Adventures Of Usop dan Usop And Geng.

Episod yang tidak dijumpai
Episod yang tidak pernah atau sebaliknya yang dinyatakan ini ialah benar. Tetapi hanya ada Sedutan atau Klip sahaja.
1.Main Gitar - episod yang tidak diketahui, Sedutan disini
Sedutan 1
Sedutan 2
2.Budak Jahat 
3.Berkhemah II

Rujukan

Pautan luar
 

Rancangan televisyen RTM
Siri televisyen animasi Malaysia
Orang Malaysia cereka